stanford-oval/wikipedia huggingface dataset:
สมาคมมัคส์ พลังค์

| --- | --- |
ตราสัญลักษณ์ของสถาบัน
ชื่อย่อ: MPG
ก่อนหน้า: สมาคมไกเซอร์วิลเฮล์ม
ก่อตั้ง: 1911; 113 ปีที่แล้ว (1911)
ประเภท: องค์กรไม่แสวงหาผลกำไร
สํานักงานใหญ่: มิวนิก ประเทศเยอรมนี 
ประธาน: มาร์ทีน ชตรัทมัน
องค์กรแม่: สภาสูง
งบประมาณ  : 1.8 พันล้านยูโร (2016)
พนักงาน  : ~22000
เว็บไซต์: www.mpg.de
สมาคมมัคส์ พลังค์ (อังกฤษ: Max Planck Society) หรือชื่อเต็มคือ สมาคมมัคส์ พลังค์ เพื่อความก้าวหน้าแห่งศาสตร์ (เยอรมัน: Max-Planck-Gesellschaft zur Förderung der Wissenschaften e. V.) หรือโดยย่อว่า MPG เป็นองค์กรวิจัยอิสระไม่แสวงกำไรของเยอรมนี ได้รับทุนจากรัฐบาลสหพันธ์และรัฐบาลรัฐ
สมาคมมัคส์ พลังค์ มีชื่อเสียงเป็นผู้นำระดับโลกในฐานะองค์กรวิจัยวิทยาศาสตร์และเทคโนโลยี
ใน พ.ศ. 2549 ไทมส์ไฮเออร์เอดูเคชันซัปพลีเมนต์ ได้จัดอันดับสถาบันวิจัยที่ไม่ใช่มหาวิทยาลัย และให้สมาคมมัคส์ พลังค์ เป็นอันดับที่ 1 ของโลก สำหรับการวิจัยวิทยาศาสตร์ และที่ 3 ในการวิจัยเทคโนโลยี (ถัดจากเอทีแอนด์ทีและ Argonne National Laboratory ในสหรัฐ)
สมาคมมัคส์ พลังค์ ดำเนินการศูนย์วิจัย 80 ศูนย์ทั่วเยอรมนีและยุโรปซึ่งโดยปกติแล้วจะใช้ชื่อ "สถาบันมัคส์ พลังค์ เพื่อ..." ("Max-Planck-Institute (MPI) für ...") ภารกิจของศูนย์เหล่านี้คืองานวิจัยพื้นฐานในวิทยาศาสตร์ธรรมชาติ, สังคมศาสตร์ และมนุษยศาสตร์
นอกจากศูนย์วิจัยแล้วสมาคมยังให้ทุนสนับสนุนกลุ่มวิจัยรุ่นเล็กอิสระและวิทยาลัยวิจัยมัคส์ พลังค์ นานาชาติ อีกจำนวนหนึ่ง (43 แห่ง นับถึงสิ้นปี พ.ศ. 2548)
สมาคมมัคส์ พลังค์ ก่อตั้งที่เมืองเกิททิงเงิน หลังสงครามโลกครั้งที่สอง ใน ค.ศ. 1948
โดยเป็นสมาคมที่สืบทอดมาจากสมาคมไคเซอร์วิลเฮ็ล์ม (Kaiser-Wilhelm-Gesellschaft) ของปรัสเซีย ซึ่งก่อตั้งใน ค.ศ. 1911 ตราของสมาคมมีรูปมิเนอร์วา เทพีแห่งปัญญาของโรมัน (กรีซโบราณเรียกอาทีนา)
หากนับรวมสมาคมตั้งต้นของมันด้วยแล้ว สมาคมมัคส์ พลังค์ จะเป็นสมาคมที่มีผู้ได้รับรางวัลโนเบลมากกว่าสถาบันวิชาการใดในโลก
ดูเพิ่ม

มัคส์ พลังค์
สมาคมเฟราน์โฮเฟอร์ - สถาบันวิจัยลักษณะคล้ายคลึงกับสมาคมมัคส์ พลังค์ แต่เน้นทางวิทยาศาสตร์ประยุกต์
แหล่งข้อมูลอื่น

Max-Planck-Gesellschaft สมาคมมัคส์ พลังค์ (เยอรมัน)
Max Planck Soceity สมาคมมัคส์ พลังค์ (อังกฤษ)
สันนิบาติชาติสังคมนิยมแห่งไรช์เพื่อกายบริหาร

| --- | --- |
Nationalsozialistischer Reichsbund für Leibesübungen
ธงประจำหน่วย
 รูปปั้นอนุสาวรีย์ จัตุรัสพาริเซอร์ ในเบอร์ลิน,ปี 1936.การส่งเสริมแห่งกีฬาระหว่างระบอบนาซีได้ร่วมมือกับโรงละครกระแสชาตินิยม (theatrical nationalistic triumphalism).
ภาพรวมหน่วยงาน
ก่อตั้ง: กรกฎาคม 27, 1934
หน่วยงานก่อนหน้า: Deutscher Reichsausschuss für Leibesübungen (DRA)
ยุบเลิก: 31 พฤษภาคม 1945
ประเภท: Sports governing body
เขตอำนาจ:  ไรช์เยอรมัน ยุโรปที่ถูกเยอรมนียึดครอง
สำนักงานใหญ่: ไรชส์สปอร์ทเฟ็ลด์ กรุงเบอร์ลิน 52°31′0″N 13°14′19″E﻿ / ﻿52.51667°N 13.23861°E﻿ / 52.51667; 13.23861
ฝ่ายบริหารหน่วยงาน: Hans von Tschammer und Osten (1933–43), ไรชส์สปอร์ทฟือเรอร์ Arno Breitmeyer (1943–44) Karl Ritter von Halt (1944–45)
ต้นสังกัดหน่วยงาน:  พรรคนาซี
สันนิบาติชาติสังคมนิยมแห่งไรช์เพื่อกายบริหาร (เยอรมัน: Nationalsozialistischer Reichsbund für Leibesübungen, ย่อคำว่า NSRL) เป็นองค์กรร่ม (umbrella organization) สำหรับการกีฬาและพละศึกษาในนาซีเยอรมนี NSRLได้เป็นที่รู้จักกันคือสันนิบาตเยอรมันแห่งไรซ์สำหรับการออกกำลังทางกายภาพ (เยอรมัน: Deutscher Reichsbund für Leibesübungen, abbreviated DRL) จนกระทั่งปี 1938.องค์กรได้ถูกขยายไปยังประเทศออสเตรียภายหลังจากการผนวกประเทศดินแดนโดยนาซีเยอรมนี
NSRL ได้นำโดย Reichssportführer,ผู้ซึ่งภายหลังในปี ค.ศ. 1934 ในเวลาเดียวกันเป็นประธานในคณะกรรมการโอลิมปิกสากลแห่งเยอรมัน.ผู้นำ NSRL คือ Hans von Tschammer und Osten (1933–1943), Arno Breitmeyer (1943–1944) and Karl Ritter von Halt (1944–1945).
แหล่งข้อมูลอื่น

Name change
The History Place; Triumph of Hitler
Havemann, Nils (2006) Fußball unterm Hakenkreuz. Der DFB zwischen Sport, Politik und Kommerz Bonn: Bundeszentrale für politische Bildung
1933–45 Chronik/Rückblick mit scheinbaren Analogien und ohne Anspruch auf Vollständigkeit
Bruce Campbell, The SA Generals and the Rise of Nazism
สมาพันธ์กีฬาโอลิมปิกเยอรมัน

| --- | --- |
ประเทศ/ภูมิภาค:  เยอรมนี
รหัสประเทศ: GER
วันก่อตั้ง: 1895
วันรับรอง: 1895
สมาคม: คณะกรรมการโอลิมปิกยุโรป
สำนักงานใหญ่: Frankfurt am Main, Germany
ประธาน: Alfons Hörmann
เลขาธิการใหญ่: Veronika Ruecker
เว็บไซต์: www.dosb.de
สมาพันธ์กีฬาโอลิมปิกแห่งเยอรมนี (เยอรมัน: Deutscher Olympischer Sportbund อักษรย่อ DOSB, อังกฤษ: German Olympic Sports Confederation, รหัสไอโอซี:  GER) เป็นคณะกรรมการโอลิมปิกแห่งชาติที่เป็นตัวแทนของประเทศเยอรมนีสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2438 มีสำนักงานใหญ่ตั้งอยู่ที่ประเทศเยอรมนี เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเยอรมนีเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกยุโรป (อีโอซี)
ดูเพิ่ม

ประเทศเยอรมนีในโอลิมปิก
ประเทศเยอรมนีในยูโรเปียนเกมส์
แหล่งข้อมูลอื่น

สมาพันธ์กีฬาโอลิมปิกแห่งเยอรมนี
| ด ค ก คณะกรรมการโอลิมปิกยุโรป (EOC) |
| --- | --- |
ปัจจุบัน:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   สาธารณรัฐเช็ก   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล1   อิตาลี   คอซอวอ   ลัตเวีย   ลิกเตนสไตน์   ลิทัวเนีย   ลักเซมเบิร์ก   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์ทมาซิโดเนีย   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย
สันนิบาตสาวเยอรมัน

| --- | --- |
Bund Deutscher Mädel
ธงประจำองค์กร
สมาชิกองค์กร ในค.ศ. 1935
ชื่อย่อ: BDM
ก่อตั้ง: 20 เมษายน ค.ศ. 1930
ล่มสลาย: 10 ตุลาคม ค.ศ. 1945
ประเภท: องค์กรยุวชนสตรี
ภูมิภาคที่รับผิดชอบ : นาซีเยอรมนี
ภาษาทางการ : เยอรมัน
ผู้ก่อตั้ง: อดอล์ฟ ฮิตเลอร์
องค์กรแม่: ยุวชนฮิตเลอร์
องค์กรปกครอง: พรรคนาซี
สันนิบาตสาวเยอรมัน (เยอรมัน: Bund Deutscher Mädel ย่อ: BDM) เป็นสมาคมฝ่ายสตรีในองค์การยุวชนฮิตเลอร์ของพรรคนาซี ถือเป็นองค์กรสตรีเพียงองค์กรเดียวที่ถูกต้องตามกฎหมายในประเทศเยอรมนี
สันนิบาตสาวเยอรมันมีต้นกำเนิดตั้งแต่ทศวรรษที่ 1920 โดยมีชื่อเมื่อก่อตั้งว่า แมดเชินชาฟเทิน (Mädchenschaften) หรือเป็นที่รู้จักในชื่อ สมาคมสตรีแห่งยุวชนฮิตเลอร์ (Schwesternschaften der Hitler-Jugend) ต่อมาในค.ศ. 1930 สมาคมได้ถูกจัดตั้งเป็นสาขาหนึ่งขององค์การยุวชนฮิตเลอร์ โดยมีชื่ออย่างเป็นทางการว่า สันนิบาตสาวเยอรมันแห่งยุวชนฮิตเลอร์ (Bund Deutscher Mädel in der Hitler-Jugend) อย่างไรก็ตาม ในช่วงแรกสมาคมนี้ไม่ได้มีสมาชิกมากนัก จนกระทั่งเมื่อพรรคนาซีขึ้นครองอำนาจเบ็ดเสร็จในเดือนมกราคม ค.ศ. 1933 ก็มีจำนวนสมาชิกเพิ่มขึ้นอย่างรวดเร็ว
เด็กหญิงชาวเยอรมันจะเข้าเป็นสมาชิกในสันนิบาตเด็กหญิง (Jungmädelbund ยุงแมเดลบุนด์) ระหว่างอายุ 10-14 ปี และควรจะเข้าเป็นสมาชิกในสันนิบาตสาวเยอรมันระหว่างอายุ 14-18 ปีต่อมาในค.ศ. 1938 ได้เพิ่มอีกหนึ่งขั้นสมาชิกเข้ามาสำหรับผู้ที่มีอายุระหว่าง 17-21 ปีเรียกว่าสมาคมโฉมงามและผู้ศรัทธา (Glaube und Schönheit) ซึ่งจะคอยฝึกและสอนหญิงสาวเหล่านี้ให้พร้อมสำหรับการแต่งงาน, การมีสุขภาพดี, การใช้ชีวิตในประเทศ และเป้าหมายในหน้าที่การงานในอนาคต รวมถึงการมีบุตรในวัยอันควร หรือโดยสรุปคือเปรียบเสมือนโรงเรียนหรือวิทยาลัยสตรี
สมาชิกในสันนิบาตสาวเยอรมันจะพ้นจากสมาชิกสภาพเมื่อมีอายุสามสิบปีบริบูรณ์ หรือเมื่อสมรส หรือเมื่อมีบุตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Bund Deutscher Mädel
Extensive English language website on the BDM
Hitler Youth Forum
Hitler Youth: Bund Deutscher Mädel (BDM)
Das deutsche Mädel เก็บถาวร 2010-12-25 ที่ เวย์แบ็กแมชชีน the girls' magazine
หอคอยฟลัค

The 'L-Tower' at Augarten, Vienna.
หอคอยฟลัค(เยอรมัน: Flaktürme)เป็นสิ่งก่อสร้างขนาดใหญ่ทั้งหมด 8  แห่ง,สูงเหนือพื้นดิน,หอคอยป้อมปืนต่อต้านอากาศยานที่ถูกสร้างขึ้นโดยนาซีเยอรมนีในเมืองเบอร์ลิน(3),ฮัมบวร์ค(2),และเวียนนา(3) ตั้งแต่ปี ค.ศ. 1940 เป็นต้นมา เมืองอื่นๆได้ใช้หอคอยฟลัครวมทั้งชตุทการ์ทและแฟรงก์เฟิร์ต ด้วยขนาดเล็กเดียวที่มีวัตถุประสงค์ในการเป็นหอคอยฟลัคถูกสร้างขึ้นในจุดยุทธศาสตร์สำคัญของเยอรมัน เช่น อองเชร์ในฝรั่งเศส, เฮลโกลันด์ในเยอรมนีและทรอนด์เฮมในนอร์เวย์
หอคอยได้ถูกใช้โดยลุฟท์วัฟเฟอเพื่อป้องกันการโจมตีทางอากาศของฝ่ายสัมพันธมิตรในตัวเมืองเหล่านี้ในช่วงสงครามโลกครั้งที่สอง พวกเขายังได้ใช้เป็นที่หลบภัยจากการโจมตีทางอากาศสำหรับเต็นท์จำนวนนับพันของพลเรือนท้องถิ่น
หมู่เกาะดยุกออฟยอร์ก

| --- | --- |
Duke of York Islands seen from space
Duke of York Islands
ภูมิศาสตร์
ที่ตั้ง: เมลานีเซีย
พิกัด: 4°9′47″S 152°27′33″E﻿ / ﻿4.16306°S 152.45917°E﻿ / -4.16306; 152.45917
กลุ่มเกาะ: กลุ่มเกาะบิสมาร์ก
พื้นที่: 58 ตารางกิโลเมตร (22 ตารางไมล์)
การปกครอง
ปาปัวนิวกีนี
หมู่เกาะดยุกออฟยอร์ก (อังกฤษ: The Duke of York Islands; เดิมชื่อ เยอรมัน: Neulauenburg) เป็นกลุ่มของหมู่เกาะที่ตั้งอยู่ในจังหวัดอีสต์นิวบริเตน ประเทศปาปัวนิวกินี ตั้งอยู่บริเวณช่องแคบเซนต์จอร์จ ระหว่างเกาะนิวบริเตนกับเกาะนิวไอร์แลนด์ และเป็นส่วนหนึ่งของกลุ่มเกาะบิสมาร์ก หมู่เกาะตั้งช่อในปี ค.ศ. 1767  โดยฟิลิป คาร์ทีเรต เพื่อเป็นเกียรติแก่เจ้าชายเอ็ดเวิร์ด ดยุกแห่งยอร์ก พระราชโอรสในเจ้าชายเฟรเดอริก เจ้าชายแห่งเวลส์ และพระอนุชาในเจ้าชายเฟรเดอริก เจ้าชายแห่งเวลส์
สุนทรพจน์ชปอร์ทพาลัสท์

การชุมนุมของนาซีเมื่อวันที่ 18 กุมภาพันธ์ ค.ศ. 1943 ที่เบอร์ลินสพอ์ทพาลัสท์
ชปอร์ทพาลัสท์ (เยอรมัน: Sportpalastrede, สุนทรพจน์วังกีฬา; อังกฤษ: Sportpalast) หรือ สุนทรพจน์สงครามเบ็ดเสร็จ เป็นสุนทรพจน์กล่าวโดยโยเซฟ เกิบเบิลส์ รัฐมนตรีโฆษณาการ ที่เบอร์ลินชปอร์ทพาลัสท์ แก่ผู้ชมขนาดใหญ่แต่ถูกคัดเลือกมาอย่างระมัดระวังเมื่อวันที่ 18 กุมภาพันธ์ ค.ศ. 1943 โดยเรียกร้องให้ทำสงครามเบ็ดเสร็จ ขณะที่สถานการณ์ของนาซีเยอรมนีและพันธมิตรฝ่ายอักษะเริ่มตกเป็นรองในสงครามโลกครั้งที่สอง
สุนทรพจน์ครั้งนี้ถูกมองว่าเป็นครั้งที่มีชื่อเสียงที่สุดของโยเซฟ เกิบเบิลส์ สุนทรพจน์ดังกล่าวเป็นการประกาศยอมรับต่อสาธารณะเป็นครั้งแรกของผู้นำนาซีว่าเยอรมนีเผชิญกับภยันตรายร้ายแรง เกิบเบิลส์เคี่ยวเข็ญประชาชนเยอรมันให้ดำเนินสงครามต่อไปแม้จะยาวนานและยากลำบาก เพราะเขายืนยันว่าความอยู่รอดของเยอรมนีและความอยู่รอดของอารยธรรมตะวันตกนั้นกำลังอยู่ในความแย่
แหล่งข้อมูลอื่น

Complete Sportpalast speech: English translation เก็บถาวร 2014-08-09 ที่ เวย์แบ็กแมชชีน, in German
โฮเมอร์

บทความนี้เกี่ยวกับนักปราชญ์ชาวกรีก สำหรับความหมายอื่น ดูที่ โฮเมอร์ ซิมป์สัน
รูปปั้นของโฮเมอร์
โฮเมอร์ (กรีกโบราณ: Ὅμηρος Hómēros โฮแมโรส; อังกฤษ: Homer) เป็นนักแต่งกลอนในตำนานชาวกรีก ซึ่งเชื่อกันว่าเป็นผู้แต่งมหากาพย์เรื่อง อีเลียด และ โอดิสซีย์ ชาวกรีกโบราณเชื่อกันว่าโฮเมอร์เป็นนักประวัติศาสตร์ แต่นักวิชาการในปัจจุบันกลับมองโฮเมอร์ด้วยความรู้สึกสงสัย เพราะเป็นข้อมูลชีวประวัติที่สืบต่อกันมายาวนานมาก อีกทั้งตัวกาพย์เอง ก็ถูกเล่าแบบปากต่อปากมานานนับศตวรรษ และถูกแก้ไขใหม่จนกลายมาเป็นกวี มาติน เวสต์ เชื่อว่า "โฮเมอร์" ไม่ใช่นามของกวีในประวัติศาสตร์ แต่เป็นเพียงชื่อที่ถูกสร้างขึ้นมา
ช่วงเวลาที่โฮเมอร์มีชีวิตนั้นเองก็ยังเป็นที่ถกเถียงกันอยู่มาแต่โบราณและจนถึงทุกวันนี้ โดยเฮโรโดตุสอ้างว่าโฮเมอร์เกิดก่อนเขาประมาณ 400 ปี ซึ่งน่าจะเป็นช่วงประมาณ 850 ปีก่อนคริสตกาล แต่ทว่าแหล่งอ้างอิงโบราณอื่น ๆ กลับให้ข้อมูลที่ซึ่งใกล้เคียงกับเวลาที่น่าจะเกิดสงครามเมืองทรอยมากกว่า  ซึ่งช่วงเวลาที่อาจจะเกิดสงครามเมืองทรอยนั้น เอราทอสเทนีส กล่าวว่าเกิดในช่วง 1194–1184 ปีก่อนคริสตกาล
แหล่งข้อมูลอื่น

ผลงานของ โฮเมอร์ ที่โครงการกูเทินแบร์ค
โฮเมอร์ เก็บถาวร 2008-04-12 ที่ เวย์แบ็กแมชชีน จากไทยกูดวิว
หัวใจน้ำหมึก

| --- | --- |
หัวใจน้ำหมึก ฉบับพิมพ์ครั้งแรกที่ประเทศเยอรมัน
ผู้ประพันธ์: คอร์เนลีอา ฟุงเคอ
ชื่อเรื่องต้นฉบับ: Tintenherz
ประเทศ: เยอรมนี
ภาษา: เยอรมัน
ชุด: ไตรภาค หัวใจน้ำหมึก
ประเภท: นวนิยายแฟนตาซี
สำนักพิมพ์:  สำนักพิมพ์ Cecilie Dressler  สำนักพิมพ์นานมีบุ๊คส์
วันที่พิมพ์:  23 กันยายน พ.ศ. 2546
เรื่องถัดไป: มนตร์น้ำหมึก 
หัวใจน้ำหมึก (เยอรมัน: Tintenherz; อังกฤษ: Inkheart) เป็นวรรณกรรมเยาวชนแฟนตาซี ประพันธ์โดยคอร์เนลีอา ฟุงเคอ นักเขียนชาวเยอรมัน เป็นหนังสือเล่มแรกในชุดไตรภาคโลกน้ำหมึก หนังสือเล่มที่สองและสามคือ มนตร์น้ำหมึก และ มฤตยูน้ำหมึก
เนื้อหาของนิยายเกี่ยวกับเด็กหญิงอายุ 12 ปีคนหนึ่ง ชื่อ เม็กกี้ โฟลชาร์ต เธออยู่กับบิดาเพียงลำพัง คือ มอร์ติเมอร์ หรือที่เธอเรียกว่า "โม" ผู้ซึ่งไม่เคยอ่านหนังสือให้เธอฟังเลย เหตุผลนั้นปรากฏประจักษ์แก่เธอในไม่ช้า เมื่อวันหนึ่งมีคนแปลกหน้ามาเยือน และเม็กกี้จึงได้รู้จักโลกแห่งใหม่ นั่นคือโลกใน "หนังสือ"
มนตร์น้ำหมึก เป็นหนังสือเล่มที่สองในวรรณกรรมชุดนี้ ในเล่มนี้ เม็กกี้และฟาริดได้เข้าเข้าไปในโลกน้ำหมึกเพื่อเตือนนิ้วฝุ่นเรื่องบาสต้า ที่โลกน้ำหมึกแห่งนี้เม็กกี้ได้พบกับผู้คนมากมาย ในขณะที่โมและเรซ่า พ่อแม่ของเธอได้ตามเข้ามาในนี้ด้วย
ไทรออปส์

| ไทรออปส์ |
| --- | --- |

Triops longicaudatus

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: Crustacea Crustacea
ชั้น:: Branchiopoda Branchiopoda
อันดับ:: Notostraca Notostraca
วงศ์:: Triopsidae Triopsidae
สกุล:: ไทรออปส์ Triops Schrank, 1803

ชนิด
 Triops australiensis  Triops baeticus  Triops cancriformis  Triops emeritensis  Triops gadensis  Triops granarius  Triops longicaudatus  Triops mauritanicus  Triops newberryi  Triops vicentinus
ไทรออปส์ลำตัวด้านบน (ซ้าย) และด้านล่าง (ขวา)
ไทรออปส์ (อังกฤษ: Triops) เป็นสัตว์ไม่มีกระดูกสันหลังจำพวกสัตว์ขาปล้องประเภทหนึ่ง จัดอยู่ในไฟลัมครัสตาเซียนเช่นเดียวกับ กุ้ง หรือ ปู และอยู่ในอันดับ Notostraca ในวงศ์ Triopsidae
ไทรออปส์ เป็นสัตว์น้ำขนาดเล็กที่อาศัยอยู่ในน้ำจืด มีรูปร่างประหลาดคล้ายแมงดาทะเล จึงมีผู้เรียกว่า "แมงดาทะเลน้ำจืด" หรือ "กุ้งไดโนเสาร์" เนื่องจากเป็นสัตว์ที่ไม่เปลี่ยนแปลงรูปร่างมาตั้งแต่ยุคคาร์บอนิฟอรัส ราว 300 ล้านปีมาแล้ว  จัดได้ว่าเป็นฟอสซิลที่มีชีวิตอีกจำพวกหนึ่งได้
พบแพร่กระจายอยู่ในหนองน้ำหรือบึงน้ำในทวีปอเมริกาเหนือ, อเมริกาใต้, ยุโรป, ยูเรเชีย, แอฟริกา, ญี่ปุ่น, นิวแคลิโดเนีย และ ออสเตรเลีย ยกเว้น แอนตาร์กติกา
ไทรออปส์ มีลักษณะโดยรวมคือ มีตา 3 ตา  อันเป็นที่มาของชื่อ (ภาษาละติน: tri, ('สาม'), กรีกโบราณ: ὤψ, (ṓps,'ตา')) มีส่วนหางที่มีลักษณะเป็นง่ามคู่ที่ยาวออกมาอย่างเห็นได้ชัดเจน เป็นสัตว์ที่มีวงจรชีวิตสั้นมาก คือ สามารถมีชีวิตอยู่ได้เพียง 1-3 เดือน จึงเป็นสัตว์ที่มีอัตราการเจริญเติบโตอย่างรวดเร็ว โดยจะมีขนาดใหญ่ขึ้นถึงวันละ 2 เท่า ขนาดเมื่อโตเต็มที่โดยเฉลี่ยราว 1-3 นิ้ว แต่ในบางชนิดหากได้รับอาหารและอุณหภูมิที่เหมาะสมอย่างเต็มที่อาจใหญ่ได้เท่ากับฝ่ามือมนุษย์
การหายใจ ของไทรออปส์อยู่ที่ขา ซึ่งมีมากถึง 35-71 คู่ ซึ่งใช้ทั้งว่ายน้ำและลำเลียงอาหารเข้าปาก และใช้ในการหายใจ เนื่องจากเท้าของไทรออปส์มีอวัยวะพิเศษที่คล้ายเหงือกของสัตว์น้ำจำพวกอื่น ซึ่งขณะที่เคลื่อนที่หรือว่ายน้ำอยู่ ก็จะได้รับออกซิเจนจากน้ำผ่านเข้าไปทางขานั่นเอง
อนุกรมวิธาน

ถึงแม้ว่าอนุกรมวิธานของสกุลนี้ไม่ได้รับการปรับปรุงมาตั้งแต่ ค.ศ. 1955 ชนิดที่ได้รับการยอมรับ มีดังนี้:
Triops australiensis (Spencer & Hall, 1895)
Triops baeticus Korn, 2010
Triops cancriformis (Bosc, 1801)
Triops emeritensis Korn & Pérez-Bote, 2010
Triops gadensis Korn & García-de-Lomas, 2010
Triops granarius (Lucas, 1864)
Triops longicaudatus (LeConte, 1846)
Triops mauritanicus Ghigi, 1921
Triops newberryi Thomas, 1921
Triops vicentinus Korn, Machado, Cristo & Cancela da Fonseca, 2010
Longhurst เคยจัดให้ T. mauritanicus เป็นชนิดย่อยของ T. cancriformis ใน ค.ศ. 1955 แต่ภายหลัง Korn et al. จัดให้มันเป็นชนิดต่างหากอีกครั้งใน ค.ศ. 2006
ความสัมพันธ์กับมนุษย์

ปัจจุบัน ไทรออปส์นิยมเลี้ยงเป็นสัตว์เลี้ยง โดยเฉพาะในชนิด  Triops longicaudatus และ T. cancriformis ด้วยความที่เป็นสัตว์แปลก และเลี้ยงง่าย ซึ่งนิยมจะเลี้ยงไทรออปส์ตั้งแต่ยังเป็นไข่ โดยจะทำการฟักไข่ของไทรออปส์ในตู้ปลา โดยจัดอุณหภูมิและสภาพน้ำที่เหมาะสม ไทรออปส์ก็สามารถฟักเป็นตัวได้ภายในเวลา 24 ชั่วโมง นอกจากนี้
แล้วไข่ของไทรออปส์ สามารถหยุดการเจริญเติบโตได้ โดยอาจจะหยุดการเจริญเติบโตได้ถึง 25 ปีเลยทีเดียว
ปัจจุบัน ได้มีการขายไข่ของไทรออปส์เป็นชุดสำเร็จรูป เป็นที่นิยมของวัยรุ่นในสหรัฐอเมริกา ส่วนในประเทศไทยก็มีผู้นำเข้ามาจำหน่ายด้วยเช่นกัน
ดูเพิ่ม

Protocaris
Trilobite
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q114364  Wikispecies: Triops  ADW: Triops  BOLD: 5292  BugGuide: 350356  EoL: 43628  EPPO: 1TRPSG  Fauna Europaea: 305192  Fossilworks: 133221  GBIF: 2235057  iNaturalist: 60400  IRMNG: 1310149  ITIS: 83765  NBN: NHMSYS0001593934  NCBI: 58776  uBio: 4377584  WoRMS: 724676 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  ญี่ปุ่น
ศาลรัฐธรรมนูญสหพันธ์

| ศาลรัฐธรรมนูญสหพันธ์  |
| --- | --- |

th
สถาปนา: ค.ศ. 1951
ที่ตั้ง: คาลส์รูเออ
พิกัด: 49°00′45″N 8°24′06″E﻿ / ﻿49.012422°N 8.40161°E﻿ / 49.012422; 8.40161
วิธีได้มา: เลือกโดยสภาสหพันธ์และคณะมนตรีสหพันธ์
ที่มา: กฎหมายพื้นฐานสำหรับสหพันธ์สาธารณรัฐเยอรมนี
วาระตุลาการ: 12 ปี (อยู่ได้ถึงอายุ 68 ปี)
จำนวนตุลาการ: 16 คน
เว็บไซต์: Bundesverfassungsgericht.de
ประธานศาล
ศาลรัฐธรรมนูญสหพันธ์ (เยอรมัน: Bundesverfassungsgericht, ย่อว่า BVerfG; อังกฤษ: Federal Constitutional Cour) เป็นศาลรัฐธรรมนูญชั้นสูงสุดแห่งสหพันธ์สาธารณรัฐเยอรมนี จัดตั้งขึ้นตามรัฐธรรมนูญซึ่งเรียกว่า "กฎหมายพื้นฐานสำหรับสหพันธ์สาธารณรัฐเยอรมนี" มีที่ทำการอยู่ ณ เมืองคาลส์รูเออ โดยเจตนาจะให้อยู่ห่างจากหน่วยงานรัฐบาลกลางในกรุงเบอร์ลินและเมืองอื่น ๆ
ภารกิจหลักของศาล คือ การทบทวนโดยฝ่ายตุลาการ ศาลจึงสามารถวินิจฉัยความชอบด้วยรัฐธรรมนูญของกฎหมาย และกฎหมายที่ศาลวินิจฉัยว่าไม่ชอบด้วยรัฐธรรมนูญจะสิ้นผลไป ในแง่นี้ ศาลมีอำนาจทำนองเดียวกับศาลสูงสุดอื่น ๆ ที่สามารถพิจารณาทบทวนการกระทำของรัฐได้ แต่ศาลยังมีอำนาจเพิ่มเติมอีกหลายประการ บรรดานักนิยมการแทรกแซง (interventionist) จึงถือว่า ศาลนี้เป็นศาลระดับชาติที่มีอำนาจมากที่สุดในโลก อย่างไรก็ดี แม้เป็นศาลสูง แต่ศาลไม่รับชำระอุทธรณ์จากศาลอื่น
เขตอำนาจของศาลนั้นมุ่งไปที่ประเด็นความชอบด้วยรัฐธรรมนูญและหน้าที่ของหน่วยงานของรัฐในอันที่จะปฏิบัติตามรัฐธรรมนูญ ศาลมีอำนาจทบทวนการแก้ไขเพิ่มเติมรัฐธรรมนูญซึ่งฝ่ายนิติบัญญัติให้ความเห็นชอบแล้ว เพื่อให้เป็นที่มั่นใจว่า การแก้ไขเพิ่มเติมดังกล่าวไม่ขัดกับหลักการในกฎหมายพื้นฐานตามที่บทนิรันดร์ (eternity clause) ระบุไว้
ตั้งแต่สงครามโลกครั้งที่ 2 เป็นต้นมา การที่ศาลใช้อำนาจควบคุมรัฐธรรมนูญอย่างมหาศาลและเป็นนิจ แต่ก็ตั้งอยู่บนหลักการยับยั้งชั่งใจของฝ่ายตุลาการและการปรับปรุงการเมืองมาอย่างต่อเนื่อง ทำให้ศาลมีบทบาทสำคัญอย่างยิ่งในระบอบประชาธิปไตยสมัยใหม่ของประเทศเยอรมนี
การจัดองค์การ

ศาลมีสมาชิกทั้งหมด 16 คน แบ่งไปจัดตั้ง "ที่ประชุมใหญ่" (Senate) 2 แห่ง แห่งละ 8 คน ที่ประชุมใหญ่จะจ่ายสมาชิกของตนไปนั่งเป็นองค์คณะซึ่งมีทั้งหมด 3 องค์คณะ แต่ละองค์คณะประกอบด้วยตุลาการ 3 คน
ประธานที่ประชุมใหญ่คน 1 เป็นประธานศาล อีกคน 1 เป็นรองประธานศาล ประธานทั้ง 2 ยังนั่งเป็นองค์คณะ 2 ใน 3 องค์คณะแห่งที่ประชุมใหญ่ของตนด้วย ประธานที่ประชุมใหญ่ทั้ง 2 จะสลับกันเป็นประธานศาล กล่าวคือ เมื่อประธานที่ประชุมใหญ่แห่ง 1 เป็นประธานศาลแล้ว สมัยหน้า ประธานที่ประชุมใหญ่อีกแห่ง 1 จะเป็นประธานศาล
การวินิจฉัยขององค์คณะต้องเป็นไปตามมติเอกฉันท์เท่านั้น องค์คณะเป็นของที่ประชุมใหญ่แห่งใด องค์คณะนั้นไม่สามารถวินิจฉัยหักล้างปทัสถานซึ่งที่ประชุมใหญ่แห่งนั้นตั้งไว้ได้ ต้องให้ที่ประชุมใหญ่แห่งนั้นวินิจฉัยสถานเดียว การวินิจฉัยของที่ประชุมใหญ่ต้องเป็นไปตามเสียงข้างมากเด็ดขาด (absolute majority) แต่บางกรณีก็อนุญาตให้ใช้เสียงข้างมาก 2 ใน 3 ได้ อนึ่ง ที่ประชุมใหญ่แห่ง 1 ไม่สามารถวินิจฉัยหักล้างปทัสถานของที่ประชุมใหญ่อีกแห่ง 1 ได้ ต้องนำเข้าสู่การพิจารณาของ "ที่ประชุมเต็มคณะ" (Plenum) ซึ่งตุลาการทั้ง 16 คนจะมาชุมนุมกันวินิจฉัย
ศาลปฏิบัติต่างจากศาลอื่นของเยอรมนีตรงที่มักเปิดเผยคะแนนเสียง แต่มักเป็นคะแนนเสียงรอบสุดท้ายเท่านั้น ข้อแตกต่างอันสำคัญอีกประการ คือ ศาลอนุญาตให้สมาชิกของศาลเสนอความเห็นแย้งได้ สิทธิเสนอความเห็นแย้งนี้รับรองขึ้นเมื่อปี 1971
การแต่งตั้งตุลาการ

กฎหมายพื้นฐานกำหนดให้ตุลาการศาลมาจากการเลือกสรรโดยสภาสหพันธ์ (บุนเดิสทาค) และคณะมนตรีสหพันธ์ (บุนเดิสราท) ซึ่งองค์กรแต่ละแห่งจะเลือกสรรตุลาการฝ่ายละแปดคน (องค์กรแต่ละแห่งต้องใช้เสียงในสองในสามในการผ่านมติ) รวมได้ตุลาการศาลรัฐธรรมนูญจำนวนสิบหกคน โดยที่ตำแหน่งประธานศาลรัฐธรรมนูญ องค์กรแต่ละแห่งจะสลับกันเลือกตามวาระ
อย่างไรก็ตามตั้งแต่ปี 2015 เป็นต้นมา สภาสหพันธ์ (บุนเดิสทาค) มอบหมายหน้าที่นี้ให้แก่ "คณะกรรมการเลือกสรรตุลาการ" (Richterwahlausschuss) ซึ่งประกอบด้วยผู้แทนราษฎรจำนวนหนึ่ง
ตุลาการศาลรัฐธรรมมีวาระดำรงตำแหน่ง 12 ปี แต่ต้องพ้นจากตำแหน่งเมื่ออายุครบ 68 ปีบริบูรณ์ บุคคลที่มีคุณสมบัติเป็นตุลาการต้องมีอายุ 40 ปีบริบูรณ์และต้องเป็นนักนิติศาสตร์ผู้ทรงคุณวุฒิ
ในบรรดาตุลาการทั้งสิบหกคนนั้น ตุลาการหกคน (ที่ประชุมใหญ่ละสามคน) ต้องเป็นตุลาการศาลส่วนกลาง อีกสิบคน (ที่ประชุมใหญ่ละห้าคน) ต้องเป็นนักนิติศาสตร์ ซึ่งส่วนใหญ่แล้วเป็นอาจารย์มหาวิทยาลัย รัฐกร หรือทนายความ เมื่อวาระดำรงตำแหน่งสิ้นสุดลง ตุลาการส่วนใหญ่มักไม่ทำงานภาครัฐต่อไปอีก ยกเว้นกรณีของโรมัน แฮร์ทโซค ประธานศาล ได้รับเลือกเป็นประธานาธิบดีเมื่อปี 1994 ก่อนจะพ้นจากตำแหน่งไม่นาน
รายชื่อศาลธรรมนูญรัฐท้องถิ่น

ศาลธรรมนูญสำหรับรัฐบาเดิน-เวือร์ทเทิมแบร์ค (Verfassungsgerichtshof für das Land Baden-Württemberg)
ศาลธรรมนูญไบเอิร์น (Bayerischer Verfassungsgerichtshof)
ศาลธรรมนูญแห่งรัฐเบอร์ลิน (Verfassungsgerichtshof des Landes Berlin)
ศาลธรรมนูญแห่งรัฐบรันเดินบวร์ค (Verfassungsgericht des Landes Brandenburg)
ศาลธรรมนูญแห่งเสรีนครรัฐเบรเมิน (Staatsgerichtshof der Freien Hansestadt Bremen)
ศาลธรรมนูญฮัมบวร์ค (Hamburgisches Verfassungsgericht)
ศาลธรรมนูญแห่งรัฐเฮ็สเซิน (Staatsgerichtshof des Landes Hessen)
ศาลธรรมนูญรัฐเมคเลินบวร์ค-ฟอร์พ็อมเมิร์น (Landesverfassungsgericht Mecklenburg-Vorpommern)
ศาลธรรมนูญรัฐนีเดอร์ซัคเซิน (Niedersächsischer Staatsgerichtshof)
ศาลธรรมนูญรัฐนอร์ทไรน์-เว็สท์ฟาเลิน (Verfassungsgerichtshof für das Land Nordrhein-Westfalen)
ศาลธรรมนูญไรน์ลันท์-ฟัลทซ์ (Verfassungsgerichtshof Rheinland-Pfalz)
ศาลธรรมนูญแห่งซาร์ลันท์ (Verfassungsgerichtshof des Saarlandes)
ศาลธรรมนูญแห่งเสรีรัฐซัคเซิน (Verfassungsgerichtshof des Freistaates Sachsen)
ศาลธรรมนูญรัฐซัคเซิน-อันฮัลท์ (Landesverfassungsgericht Sachsen-Anhalt)
ศาลธรรมนูญชเลสวิช-ฮ็อลชไตน์ (Schleswig-Holsteinisches Landesverfassungsgericht)
ศาลธรรมนูญทือริงเงิน (Thüringer Verfassungsgerichtshof)
แหล่งข้อมูลอื่น

เว็บไซต์อย่างเป็นทางการ
รัฐบัญญัติศาลรัฐธรรมนูญสหพันธ์: ภาษาเยอรมัน • ภาษาอังกฤษ เก็บถาวร 2015-04-30 ที่ เวย์แบ็กแมชชีน
| ด ค กฝ่ายตุลาการเยอรมนี |
| --- | --- | --- |
| ศาลรัฐธรรมนูญ |  ศาลรัฐธรรมนูญสหพันธ์  |  |
| ศาลสูงสุด |  ศาลปกครองสหพันธ์ (Bundesverwaltungsgericht)  ศาลาศาลสหพันธ์ (Bundesgerichtshof)  ศาลารัษฎากรสหพันธ์ (Bundesfinanzhof)  ศาลแรงงานสหพันธ์ ( Bundesarbeitsgericht)  ศาลสังคมสหพันธ์ (Bundessozialgericht)  |  |
| ที่ประชุมร่วม |  สภาผสมผู้ทรงคุณวุฒิศาลาศาลสูงสุดสหพันธ์ (Gemeinsamer Senat der Obersten Gerichtshöfe)  |  |
อาคารศาลในเมืองคาร์ลสรูอา
ที่ประชุมใหญ่แห่งที่ 2 ขณะวินิจฉัยความชอบด้วยรัฐธรรมนูญของรัฐบัญญัติงบประมาณเมื่อวันที่ 17 มกราคม 1989
องค์การกวาดทุ่นระเบิดเยอรมัน

เรือกวาดทุ่นระเบิดเยอรมันขณะปฏิบัติการในทะเลนอร์เวย์
องค์การกวาดทุ่นระเบิดเยอรมัน (เยอรมัน: Deutscher Minenräumdienst) เป็นหน่วยงานที่จัดตั้งขึ้นโดยฝ่ายสัมพันธมิตร โดยใช้กำลังพลจากทหารเรือเยอรมัน 27,000 นาย และเรือเยอรมันกว่า 300 ลำ เพื่อวัตถุประสงค์กวาดทุ่นระเบิดหลังสิ้นสุดสงครามโลกครั้งที่สอง โดยเฉพาะในแถบทะเลเหนือและทะเลบอลติก หน่วยงานนี้ดำรงอยู่ระหว่างเดือนมิถุนายน ค.ศ. 1945 ถึงมกราคม ค.ศ. 1948
องค์การท็อท

| องค์การท็อท |
| --- | --- |
จากซ้าย: รูดอล์ฟ เฮสส์, ไฮน์ริช ฮิมม์เลอร์, ฟิลิป บูฮเลอร์, ฟริทซ์ ท็อท, และ ไรน์ฮาร์ด ฮายดริช ฟังบรรยายจาก คอนรัด มายเออร์ ที่นิทรรศการ เจเนรัลพลันโอสท์ ในเบอร์ลิน 20 มีนาคม ค.ศ. 1941
สตรีที่ค่ายเอาชวิทซ์มีป้ายองค์การทอดท์สำหรับคนงานตะวันออกอยู่ที่หน้าอก
ปฏิบัติการ
ระยะเวลา: ค.ศ. 1933–ค.ศ. 1945
สถานที่: ยุโรปที่ถูกเยอรมนียึดครอง
นักโทษ
ทั้งหมด: 1.4 ล้านคน (ค.ศ. 1944)
เสียชีวิต: แตกต่างกันไปตามแหล่งข้อมูล
องค์การท็อท (เยอรมัน: Organisation Todt) เป็นกลุ่มวิศวกรพลเรือนและทหารในนาซีเยอรมนีระหว่างปีค.ศ. 1933–45 ตั้งชื่อตามผู้ก่อตั้ง คือ ฟริทซ์ ท็อท (Fritz Todt) ซึ่งเป็นวิศวกรและเจ้าหน้าที่อาวุโสของนาซี องค์การนี้รับผิดชอบโครงการวิศวกรรมหลากหลายรูปแบบ ทั้งในประเทศเยอรมนีช่วงก่อนสงครามโลกครั้งที่สอง และในประเทศเยอรมนีกับดินแดนที่ถูกยึดครองในประเทศฝรั่งเศสและสหภาพโซเวียตช่วงเกิดสงครามแล้ว องค์การมีชื่อเสียงด้านลบเพราะใช้แรงงานเกณฑ์ นอกจากนี้ ในช่วงปี ค.ศ. 1943–45 อันเป็นระยะสุดท้ายของจักรวรรดิไรซ์ที่สาม องค์การยังเป็นผู้บริหารการก่อสร้างค่ายกักกันทั้งหมดเพื่อจัดหาแรงงานเกณฑ์ให้แก่อุตสาหกรรม
สำนักแฟรงก์เฟิร์ต

สำนักแฟรงก์เฟิร์ต (เยอรมัน: Frankfurter Schule) เป็นสำนักคิดทางทฤษฎีสังคมและปรัชญาแนววิพากษ์ สำนักนี้ก่อตั้งในประเทศเยอรมนีในช่วงสาธารณรัฐไวมาร์ ซึ่งมีรากฐานทางด้านวิชาการอยู่ที่สถาบันวิจัยสังคมของมหาวิทยาลัยเกอเทอแห่งแฟรงก์เฟิร์ต ประกอบด้วยปราชญ์, นักวิชาการ, นักปรัชญา และผู้ที่ไม่ชื่นชอบระบบเศรษฐกิจสังคมแบบผสม (ทุนนิยม, ฟาสซิสต์, คอมมิวนิสต์) มีจุดมุ่งหมายเพื่อทำการตรวจสอบทฤษฎีสังคมที่มีอยู่แล้ว, พัฒนาทฤษฎีแนวใหม่ขึ้นมาโดยใช้หลักการ "วิพากษ์" (critical) อันเป็นแนวทางสำคัญของสำนัก และบูรณาการความรู้จากสหสาขาวิชาเป็นองค์ความรู้ใหม่เพื่อใช้วิเคราะห์ปัญหาสังคมร่วมสมัย โดยใช้ทฤษฎีลัทธิมาคส์เป็นแกนหลักของการศึกษาเพื่ออธิบายสภาพเงื่อนไขทางสังคมให้กระจ่างชัดยิ่งขึ้น นักคิดคนสำคัญสุดของสำนักนี้คือเยือร์เกิน ฮาเบอร์มัส
นักทฤษฎีของสำนักแฟรงก์เฟิร์ต พยายามอธิบายความล้มเหลวของการปฏิวัติโดยชนกรรมาชีพในยุโรปตะวันตกภายหลังสงครามโลกครั้งที่หนึ่ง จนถึงการเรืองอำนาจของระบอบนาซี พวกเขามุ่งเน้นการวิพากษ์เพื่อตั้งคำถามกับสังคม พวกเขาเชื่อว่าการวิพากษ์จะนำไปสู่ความเปลี่ยนแปลงทางสังคม